กกบ.นัดถก17ก.ค. มาตรฐานบัญชีใหม่
กกบ.นัดถกผลกระทบมาตรฐานบัญชีใหม่ 17 ก.ค.นี้ เตรียมนำผลศึกษาของอนุกรรมการฯ มาพิจารณารอบด้าน
29 มิ.ย. 2561

กกบ.นัดถกผลกระทบมาตรฐานบัญชีใหม่ 17 ก.ค.นี้ เตรียมนำผลศึกษาของอนุกรรมการฯ มาพิจารณารอบด้าน
นายจักรกฤศฏิ์ พาราพันธกุล รองปลัดกระทรวงการคลัง ในฐานะนายกสภาวิชาชีพบัญชี เปิดเผยว่า คณะกรรมการกำกับดูแลการประกอบวิชาชีพบัญชี (กกบ.) จะมีการประชุมในวันที่ 17 ก.ค.นี้ เพื้อนำผลศึกษาของคณะอนุกรรมการศึกษามาตรการ เพื่อลดผลกระทบจากการนำมาตรฐานการรายงานทางการเงินกลุ่มเครื่องมือทางการเงินไปปฏิบัติ มารายงานในที่ประชุมได้พิจารณาถึงผลกระทบจากการใช้มาตรฐานการรายงานทางการเงินระหว่างประเทศ หรือบัญชี IFRS 9 ของทุกส่วนที่เกี่ยวข้อง ได้แก่ กลุ่มสถาบันการเงิน ผู้ประกอบการ เอสเอ็มอีรายเล็ก รายย่อยที่อาจไม่ได้รับการพิจารณาสินเชื่อจากสถาบันการเงิน
ทั้งนี้ จะต้องพิจารณาถึงเรื่อง ต้นทุนที่เกิดขึ้น เพื่อรองรับมาตรฐาน บัญชีใหม่ เช่น ผู้ประกอบการต้องมีการวางระบบทางด้านการเงินใหม่ ส่วนสถาบันการเงินจะมีต้นทุนทางการเงินที่สูงขึ้นจากการตั้งสำรองตามมาตรฐานใหม่ การรับรู้รายได้ของบริษัทจดทะเบียนต่างๆ ก็ถือเป็นต้นทุนที่ เพิ่มขึ้น ซึ่งต้องมาดูว่าแต่ละส่วนได้รับผลกระทบอย่างไรบ้าง